ทางเลือกการลงทุนที่คนวัย 30 ควรรู้จัก มีอะไรบ้าง
1.  เงินฝาก :
ซึ่งปัจจุบันไม่ได้มีแค่เงินฝากออมทรัพย์และเงินฝากประจำเท่านั้น แต่ยังมีเงินฝากออมทรัพย์ e-Savings ที่ให้ดอกเบี้ยสูงเป็น 6 เท่าของออมทรัพย์ทั่วไป เช่น เงินเก็บ 100,000 บาท หากอยู่ในออมทรัพย์ดอกเบี้ย 0.25%ต่อปี จะได้รับดอกเบี้ยปีละ 250 บาท แต่หากเปลี่ยนไปเก็บในออมทรัพย์ e-Savings ที่ดอกเบี้ย 1.5%ต่อปี จะได้รับดอกเบี้ยปีละ 1,500 บาท หรือได้มากขึ้น 1,250 บาท เพียงพอให้ไปทานอาหารหรูนอกบ้านได้ 1-2 มื้อ (ประกาศดอกเบี้ย ณ 5 เม.ย. 65) 

2.  กองทุนตราสารหนี้แบบกำหนดอายุโครงการ : 
ที่มีระยะเวลาการลงทุนแน่นอน เช่น 6-12 เดือน แม้นำเงินออกไม่ได้ก่อนกำหนด แต่ก็พอจะรู้ประมาณการผลตอบแทน ตั้งแต่วันที่ลงทุน โดยทั่วไปกองทุนประเภทนี้เริ่มต้นลงทุนที่ 500,000 บาท

3.  พันธบัตรรัฐบาลหรือหุ้นกู้เอกชนขนาดใหญ่:
มีความน่าเชื่อถือสูง เป็นการลงทุนที่ให้ดอกเบี้ยตามจำนวนที่ได้สัญญาไว้ตั้งแต่ตอนออกพันธบัตร/หุ้นกู้ โดยพันธบัตร/หุ้นกู้แต่ละรุ่นมีลักษณะที่ต่างกัน ซึ่งที่ผ่านมาหุ้นกู้ส่วนใหญ่มักมีขั้นต่ำการลงทุนที่ 100,000 บาท และมีอายุหุ้นกู้ 3-5 ปี 
ดังนั้น การลงทุนแต่ละครั้ง ควรมั่นใจว่าเงินก้อนที่ลงทุนนั้นจะสามารถถือไว้จนหุ้นกู้ครบอายุได้ และควรเลือกหุ้นกู้ที่มีอันดับความน่าเชื่อถือ (credit rating) อยู่ในระดับที่น่าลงทุน หรือ AAA ถึง BBB- ด้วย 

4.  กองทุนผสม ที่กระจายการลงทุนในสินทรัพย์หลากหลาย :
ผลตอบแทนโดยรวมสม่ำเสมอไม่ผันผวนมากนัก โดยเฉพาะกองทุนผสมต่างประเทศ เช่น กองทุน K-GINCOME-A(R) ที่มีผลการดำเนินงานย้อนหลัง 5 ปี 3.13%ต่อปี (ข้อมูล ณ 12 เม.ย. 65) หรือหากลงทุน 100,0000 บาท ตอนอายุ 25 ปี ปัจจุบันเงินจะโตขึ้นเป็น 116,673 บาท 

 5.  หุ้น :
ไม่ว่าหุ้นไทยหรือหุ้นต่างประเทศ ไม่ว่าลงทุนในหุ้นสามัญ ลงทุนใน DR หรือลงทุนผ่านกองทุนก็ตาม ล้วนเป็นทางเลือกที่ให้ผลตอบแทนค่อนข้างสูง เช่น ผลตอบแทนย้อนหลัง 5 ปี (ข้อมูล ณ 12 เม.ย. 65) ของหุ้นไทยอยู่ที่ 4.18%ต่อปี ส่วนหุ้นโลกอยู่ที่ 10.49%ต่อปี เช่น หากลงทุน 100,000 บาท เมื่อ 5 ปีที่แล้ว ปัจจุบันเงินจะโตขึ้นเป็น 122,722 บาท และ 164,670 บาท ตามลำดับ 

6.  กองทุนสำรองเลี้ยงชีพ: 
ที่หลายบริษัทเอกชนมี เป็นทางเลือกสำหรับการเก็บเงิน​เพื่อเกษียณ ซึ่งอาจมีนโยบายการลงทุน (Employee's Choice) ให้พนักงานเลือกลงทุนตามความเสี่ยงที่รับได้เพื่อโอกาสรับผลตอบแทนที่เหมาะสม หรือสามารถเพิ่มเงินสะสมในแต่ละเดือนที่นอกจากช่วยเก็บเงินเพิ่มได้แล้ว ยังสามารถใช้สิทธิลดหย่อนภาษีเพิ่มนอกเหนือไปจากการลงทุนกองทุน SSF/RMF ที่หลายคนรู้จักกัน
2.การวิเคราะห์ทางการเงิน & เศรษฐศาสตร์การเงิน,3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน